CELEX: 32016R1977
Language: da
Date: 2016-11-11 00:00:00
Title: Kommissionens forordning (EU) 2016/1977 af 11. november 2016 om indførelse af en midlertidig antidumpingtold på importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina

12.11.2016   
            
            
               DA
            
            
               Den Europæiske Unions Tidende
            
            
               L 305/1
            
         KOMMISSIONENS FORORDNING (EU) 2016/1977
   af 11. november 2016
   om indførelse af en midlertidig antidumpingtold på importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 7,
   efter høring af medlemsstaterne, og
   ud fra følgende betragtninger:
   1.   SAGSFORLØB
   
   1.1.   Indledning
   
   
               (1)
            
            
               Den 13. februar 2016 indledte Europa-Kommissionen (»Kommissionen«) en antidumpingundersøgelse vedrørende importen til Unionen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina (»Kina« eller »det pågældende land«) på grundlag af artikel 5 i Rådets forordning (EF) nr. 1225/2009 (2). Kommissionen offentliggjorde en indledningsmeddelelse i Den Europæiske Unions Tidende
                   (3) (»indledningsmeddelelsen«).
            
         
               (2)
            
            
               Kommissionen indledte undersøgelsen som følge af en klage, der blev indgivet den 4. januar 2016 af Defence Committee of the Seamless Steel Tubes Industry of the European Union (»klagerne«). Klagerne tegner sig for over 25 % af Unionens samlede produktion af sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm. Klagen indeholdt beviser for dumping og deraf følgende væsentlig skade, som var tilstrækkelige til at berettige indledningen af undersøgelsen.
            
         1.2.   Interesserede parter
   
   
               (3)
            
            
               I indledningsmeddelelsen opfordrede Kommissionen interesserede parter til at kontakte Kommissionen med henblik på at deltage i undersøgelsen. Endvidere underrettede Kommissionen specifikt klagerne, andre kendte EU-producenter, de kendte eksporterende producenter og de kinesiske myndigheder, kendte importører, leverandører og brugere, forhandlere samt sammenslutninger, som den vidste var berørt af indledningen af undersøgelsen, og opfordrede dem til at deltage.
            
         
               (4)
            
            
               De interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen og/eller høringskonsulenten i handelsprocedurer.
            
         
               (5)
            
            
               I indledningsmeddelelsen underrettede Kommissionen de interesserede parter om, at den påtænkte at anvende Japan, Rusland, Sydkorea eller USA som et tredjeland med markedsøkonomi (»referenceland«), jf. grundforordningens artikel 2, stk. 7, litra a). Kommissionen kontaktede producenter i disse lande samt producenter i Canada, Indien, Mexico og Venezuela og opfordrede dem til at deltage.
            
         1.3.   Stikprøveudtagning
   
   
               (6)
            
            
               I indledningsmeddelelsen anførte Kommissionen, at den måske ville udtage en stikprøve i henhold til grundforordningens artikel 17.
            
         1.3.1.   Stikprøveudtagning af EU-producenter
   
   
               (7)
            
            
               I indledningsmeddelelsen anførte Kommissionen, at den foreløbigt havde udtaget en stikprøve af EU-producenter på grundlag af produktionen af den pågældende vare. Den foreløbige stikprøve bestod af fire EU-producenter. De tegnede sig for 51 % af EU-erhvervsgrenens samlede produktion. Kommissionen opfordrede interesserede parter til at fremsætte bemærkninger til den foreløbige stikprøve, men modtog ikke nogen bemærkninger.
            
         
               (8)
            
            
               Undersøgelsen viste, at den økonomiske situation og virksomhedsstrukturen for den største virksomhed i stikprøven måske ikke var repræsentativ for EU-erhvervsgrenen. Virksomheden har en anden forretningsmodel, i og med at over 60 % af dens salg afhænger af olie- og gasindustrien, og fordi den producerer mange skræddersyede varer og varer i den højere prisklasse. Som forklaret i betragtning 107-108 er virksomhedens rentabilitet desuden faldet konsekvent i hele den betragtede periode, hvilket også er en vigtig forskel i forhold til andre EU-producenter. Derfor vil Kommissionen undersøge yderligere, om virksomheden er repræsentativ for EU-erhvervsgrenens situation. Hvis det er hensigtsmæssigt, vil Kommissionen overveje at tage yderligere skridt, eksempelvis i form af en vægtning for de relevante virksomheder.
            
         
               (9)
            
            
               Under den foreløbige fase har Kommissionen besluttet at beholde virksomheden i stikprøven, men vil genoverveje spørgsmålet i lyset af de kommentarer, den modtager fra interesserede parter.
            
         1.3.2.   Stikprøveudtagning af importører
   
   
               (10)
            
            
               For at afgøre, om det er nødvendigt med stikprøveudtagning, og i bekræftende fald udtage en stikprøve, bad Kommissionen en række ikke forretningsmæssigt forbundne importører om at indsende de oplysninger, der var angivet i indledningsmeddelelsen.
            
         
               (11)
            
            
               Fem ikke forretningsmæssigt forbundne EU-importører afgav de nødvendige oplysninger og indvilligede i at indgå i stikprøven. I overensstemmelse med grundforordningens artikel 17, stk. 1, udtog Kommissionen en stikprøve på tre importører ud fra den største importmængde til Unionen. I overensstemmelse med grundforordningens artikel 17, stk. 2, blev alle kendte, berørte importører hørt om udtagningen af stikprøven. Der blev ikke fremsat nogen bemærkninger.
            
         1.3.3.   Stikprøveudtagning af eksporterende producenter i Folkerepublikken Kina
   
   
               (12)
            
            
               For at afgøre, om det var nødvendigt at udtage stikprøver og i bekræftende fald at udtage dem, bad Kommissionen alle eksporterende producenter i Kina om at indsende de oplysninger, der var angivet i indledningsmeddelelsen. Endvidere anmodede Kommissionen Kinas repræsentation ved Den Europæiske Union om at identificere og/eller kontakte eventuelle andre eksporterende producenter, der kunne være interesseret i at deltage i undersøgelsen.
            
         
               (13)
            
            
               Tolv eksporterende producenter i det pågældende land fremlagde de ønskede oplysninger og indvilligede i at indgå i stikprøven. I overensstemmelse med grundforordningens artikel 17, stk. 1, udtog Kommissionen en stikprøve bestående af fire virksomheder på grundlag af den største repræsentative eksportmængde til Unionen, der med rimelighed kunne undersøges inden for den tid, der var til rådighed. I overensstemmelse med grundforordningens artikel 17, stk. 2, blev alle berørte kendte eksporterende producenter og myndighederne i det pågældende land hørt om udtagningen af stikprøven. Der blev ikke modtaget bemærkninger fra interesserede parter i den henseende.
            
         1.4.   Individuel undersøgelse
   
   
               (14)
            
            
               Seks eksporterende producenter i Kina anmodede om en individuel undersøgelse i henhold til grundforordningens artikel 17, stk. 3. Tre af dem er medtaget i stikprøven og undersøges derfor individuelt. Gennemgangen af de tre resterende anmodninger i løbet af undersøgelsens foreløbige fase ville have været urimelig byrdefuld på grund af de korte tidsfrister i undersøgelsen, de begrænsede ressourcer og den nuværende arbejdsbyrde for Kommissionens tjenestegrene. Kommissionen vil beslutte, om den skal godkende anmodninger om individuel undersøgelse efter undersøgelsens foreløbige fase.
            
         1.5.   Ansøgningsskemaer til markedsøkonomisk behandling
   
   
               (15)
            
            
               I overensstemmelse med grundforordningens artikel 2, stk. 7, litra b), sendte Kommissionen ansøgningsskemaer vedrørende markedsøkonomisk behandling til alle de eksporterende producenter i Kina, som er udtaget til at indgå i stikprøven, til alle kendte sammenslutninger af eksporterende producenter samt til myndighederne i Kina. Der blev ikke indsendt ansøgningsskemaer vedrørende markedsøkonomisk behandling af nogen af de eksporterende producenter.
            
         1.6.   Spørgeskemabesvarelser og kontrolbesøg
   
   
               (16)
            
            
               Kommissionen sendte spørgeskemaer til alle stikprøveudtagne virksomheder inden for de frister, der var fastsat i indledningsmeddelelsen. Der blev modtaget spørgeskemabesvarelser fra de fire stikprøveudtagne samarbejdsvillige (grupper af) eksporterende producenter i Kina, fra de fire stikprøveudtagne EU-producenter og fra tre ikke forretningsmæssigt forbundne importører. Ingen brugere gav sig til kende.
            
         1.7.   Kontrolbesøg
   
   
               (17)
            
            
               Kommissionen indhentede og efterprøvede alle de oplysninger, som den anså for nødvendige med henblik på en foreløbig konstatering af dumping, deraf følgende skade og Unionens interesser. Der blev gennemført kontrolbesøg i henhold til grundforordningens artikel 16 hos følgende virksomheder:
               
                           a)
                        
                        
                           
                              EU-producenter:
                           
                           
                                       —
                                    
                                    
                                       ArcelorMittal Tubular products Roman, Rumænien
                                    
                                 
                                       —
                                    
                                    
                                       Huta Batory, Polen
                                    
                                 
                                       —
                                    
                                    
                                       Vallourec Deutschland GmbH, Tyskland
                                    
                                 
                                       —
                                    
                                    
                                       Z-Group, Tjekkiet
                                    
                                 
                     
                           b)
                        
                        
                           
                              Eksporterende producenter i Kina
                           
                           
                                       —
                                    
                                    
                                       Hubei Xinyegang-gruppen:
                                       
                                                   —
                                                
                                                
                                                   Hubei Xinyegang Steel Co., Ltd. (forretningsmæssigt forbundet eksportør i Kina)
                                                
                                             
                                                   —
                                                
                                                
                                                   Hubei Xinyegang Special Tube Co., Ltd. (forretningsmæssigt forbundet eksportør i Kina)
                                                
                                             
                                 
                                       —
                                    
                                    
                                       Yangzhou Chengde Steel Pipe Co., Ltd.
                                    
                                 
                                       —
                                    
                                    
                                       Hengyang Valin-gruppen:
                                       
                                                   —
                                                
                                                
                                                   Hengyang Steel Tube Group International Trading Inc. (forretningsmæssigt forbundet eksportør i Kina)
                                                
                                             
                                                   —
                                                
                                                
                                                   Hengyang Valin MPM Co., Ltd. (forretningsmæssigt forbundet producent i Kina)
                                                
                                             
                                 
                                       —
                                    
                                    
                                       Yangzhou Lontrin Steel Tube Co., Ltd.
                                    
                                 
                     
                           c)
                        
                        
                           
                              Producent i referencelandet:
                           
                           
                                       —
                                    
                                    
                                       TAMSA, Mexico
                                    
                                 
                     
         1.8.   Undersøgelsesperioden og den betragtede periode
   
   
               (18)
            
            
               Undersøgelsen af dumping og skade omfattede perioden fra den 1. januar 2015 til den 31. december 2015 (»undersøgelsesperioden« eller »UP«). Undersøgelsen af udviklingstendenser af relevans for vurderingen af skade omfattede perioden fra den 1. januar 2012 til udgangen af undersøgelsesperioden (»den betragtede periode«).
            
         2.   DEN PÅGÆLDENDE VARE OG SAMME VARE
   
   2.1.   Den pågældende vare
   
   
               (19)
            
            
               Den pågældende vare er visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina, i øjeblikket henhørende under KN-kode 7304 19 90, ex 7304 29 90, 7304 39 98 og 7304 59 99 (»den pågældende vare«).
            
         
               (20)
            
            
               Den pågældende vare anvendes til en lang række formål, f.eks. i olie- og gasindustrien, i kraftværker og inden for bygge- og anlægsbranchen.
            
         2.2.   Samme vare
   
   
               (21)
            
            
               Undersøgelsen viste, at følgende varer har samme grundlæggende fysiske, kemiske og tekniske egenskaber og samme grundlæggende anvendelsesformål:
               
                           —
                        
                        
                           den pågældende vare
                        
                     
                           —
                        
                        
                           den vare, der fremstilles og sælges på hjemmemarkedet i Mexico, der tjente som referenceland, og
                        
                     
                           —
                        
                        
                           den vare, der fremstilles og sælges i Unionen af EU-erhvervsgrenen.
                        
                     
         
               (22)
            
            
               Kommissionen besluttede i denne fase, at disse varer derfor er samme vare, jf. grundforordningens artikel 1, stk. 4.
            
         2.3.   Påstande vedrørende varedækningen
   
   
               (23)
            
            
               Der blev ikke fremsat påstande vedrørende varedækningen.
            
         3.   DUMPING
   
   3.1.   Referenceland
   
   
               (24)
            
            
               I overensstemmelse med grundforordningens artikel 2, stk. 7, litra a), blev den normale værdi fastsat på grundlag af prisen eller den beregnede værdi i et tredjeland med markedsøkonomi, da ingen af de stikprøveudtagne eksporterende producenter blev indrømmet markedsøkonomisk behandling. Der skulle derfor vælges et tredjeland med markedsøkonomi (»referencelandet«).
            
         
               (25)
            
            
               I indledningsmeddelelsen meddelte Kommissionen de interesserede parter, at den påtænkte at vælge Japan, Rusland, Sydkorea eller USA som et muligt egnet referenceland og opfordrede de interesserede parter til at fremsætte bemærkninger. Der blev ikke modtaget bemærkninger.
            
         
               (26)
            
            
               Kommissionen anmodede 13 producenter af samme vare i Canada, Indien, Japan, Rusland, Sydkorea, Mexico, USA og Venezuela om at indsende oplysninger. Der var kun én virksomhed — i Mexico — der indvilligede i at samarbejde. Virksomheden indsendte en besvarelse af referencelandsspørgeskemaet og indvilligede i kontrolbesøget på stedet med henblik på at verificere besvarelsen.
            
         
               (27)
            
            
               Der er tilstrækkelig konkurrence på hjemmemarkedet i Mexico, og markedets størrelse er velegnet med omkring 20 000 ton om året. Der er indført en toldafgift på 5 % på importen af de fleste sømløse rørvarer med oprindelse i alle lande. Den samarbejdsvillige virksomhed tegner sig for mere end 60 % af markedsandelen på hjemmemarkedet. Ikke desto mindre udgør importen (over 22 % af det mexicanske hjemmemarked) også en betydelig andel, hvilket viser, at der er konkurrence på dette marked.
            
         
               (28)
            
            
               Kommissionen konkluderede i denne fase, at Mexico er et egnet referenceland, jf. grundforordningens artikel 2, stk. 7, litra a).
            
         3.2.   Normal værdi
   
   
               (29)
            
            
               Oplysningerne fra de samarbejdsvillige producenter i referencelandet blev lagt til grund for fastlæggelsen af den normale værdi for de eksporterende producenter, der ikke indrømmedes markedsøkonomisk behandling, jf. grundforordningens artikel 2, stk. 7, litra a).
            
         
               (30)
            
            
               Kommissionen undersøgte først, om det samlede hjemmemarkedssalg for den samarbejdsvillige producent i referencelandet var repræsentativt, jf. grundforordningens artikel 2, stk. 2. Hjemmemarkedssalget anses for at være repræsentativt, når det samlede hjemmemarkedssalg af samme vare til uafhængige kunder på hjemmemarkedet udgør mindst 5 % af den samlede eksportsalgsmængde til Unionen af den pågældende vare for de eksporterende producenter i det pågældende land i undersøgelsesperioden. På den baggrund var det samlede salg for den samarbejdsvillige producent af samme vare på hjemmemarkedet repræsentativt.
            
         
               (31)
            
            
               Kommissionen identificerede efterfølgende de varetyper, som solgtes på hjemmemarkedet i referencelandet, som var identiske eller sammenlignelige med de varetyper, der blev solgt med henblik på eksport til Unionen af de eksporterende producenter i det pågældende land med et repræsentativt hjemmemarkedssalg.
            
         
               (32)
            
            
               Kommissionen undersøgte dernæst, om hjemmemarkedssalget for den samarbejdsvillige producent i referencelandet var repræsentativt for hver varetype, der var identisk eller sammenlignelig med en varetype, der blev solgt med henblik på eksport til Unionen, jf. grundforordningens artikel 2, stk. 2. Kommissionen fastslog på dette grundlag, at hjemmemarkedssalget af visse varetyper i referencelandet udgjorde mindre end 5 % af det samlede eksportsalg af den identiske eller sammenlignelige varetype til Unionen og derfor ikke var repræsentativt.
            
         
               (33)
            
            
               Kommissionen fastsatte dernæst andelen af det rentable salg til uafhængige kunder på hjemmemarkedet i referencelandet for hver varetype i undersøgelsesperioden for at afgøre, hvorvidt det faktiske salg på hjemmemarkedet skulle anvendes som grundlag for beregning af den normale værdi, jf. grundforordningens artikel 2, stk. 4.
            
         
               (34)
            
            
               Analysen af hjemmemarkedssalget viste, at alt hjemmemarkedssalg var fortjenstgivende, og at den vejede gennemsnitlige salgspris var højere end produktionsomkostningerne. På tilsvarende vis blev den normale værdi beregnet som et vejet gennemsnit af priserne på alt hjemmemarkedssalg i undersøgelsesperioden.
            
         
               (35)
            
            
               Da der ikke var noget salg eller kun et utilstrækkeligt salg af visse varetyper af samme vare i normal handel i referencelandet, beregnede Kommissionen den normale værdi i overensstemmelse med grundforordningens artikel 2, stk. 3 og 6.
            
         
               (36)
            
            
               For de varetyper, der ikke blev solgt i repræsentative mængder på hjemmemarkedet i referencelandet, blev de gennemsnitlige salgs- og administrationsomkostninger og andre generalomkostninger (»SA&G-omkostninger«) samt fortjenesten for transaktioner, der foregik i normal handel på hjemmemarkedet for disse typer, anvendt. For de varetyper, der slet ikke blev solgt på hjemmemarkedet i referencelandet, blev de gennemsnitlige SA&G-omkostninger samt fortjenesten for transaktioner, der foregik i normal handel på hjemmemarkedet, anvendt.
            
         
               (37)
            
            
               Et betydeligt antal varetyper, som eksporteredes fra det pågældende land til Unionen, kunne ikke direkte matches med de varetyper, der blev fremstillet i referencelandet. Derfor måtte den normale værdi for de ikke-matchende varetyper beregnes på grundlag af referencelandsproducentens produktionsomkostninger plus et rimeligt beløb til SA&G-omkostninger samt fortjeneste, jf. grundforordningens artikel 2, stk. 3. Den normale værdi blev i overensstemmelse med grundforordningens artikel 2, stk. 3 og 6, derfor beregnet ved at lægge de gennemsnitlige produktionsomkostninger for den relevante varetype og de afholdte vejede gennemsnitlige SA&G-omkostninger (4) [1 %-10 %] til den vejede gennemsnitlige fortjeneste (4) [9 %-19 %], som producenten i referencelandet havde haft ved hjemmemarkedssalg i normal handel i undersøgelsesperioden.
            
         3.3.   Eksportpris
   
   
               (38)
            
            
               De stikprøveudtagne eksporterende producenter eksporterede til Unionen enten direkte til uafhængige kunder eller gennem forretningsmæssigt forbundne eksporterende virksomheder, der var beliggende i det pågældende land. Der fandt ingen eksport sted gennem forretningsmæssigt forbundne importører i Unionen.
            
         
               (39)
            
            
               Da de eksporterende producenter eksporterede den pågældende vare direkte til uafhængige kunder i Unionen, var eksportprisen den pris, der faktisk er betalt eller skal betales for varen, når den sælges fra eksportlandet til Unionen i overensstemmelse med grundforordningens artikel 2, stk. 8.
            
         3.4.   Sammenligning
   
   
               (40)
            
            
               Kommissionen sammenlignede den normale værdi og eksportprisen hos de stikprøveudtagne eksporterende producenter på grundlag af priserne ab fabrik.
            
         
               (41)
            
            
               I de tilfælde, hvor det var begrundet i behovet for at sikre en rimelig sammenligning, justerede Kommissionen den normale værdi og/eller eksportprisen for forskelle, der påvirkede priserne og prisernes sammenlignelighed, jf. grundforordningens artikel 2, stk. 10.
            
         
               (42)
            
            
               Der blev foretaget justeringer for transport, søtransport- og forsikringsomkostninger, håndterings- og lasteomkostninger samt dermed forbundne omkostninger (2-12 %), kreditomkostninger (0,01-0,3 %), provision (0,1-2 %) og bankgebyrer (0,02-0,3 %), hvis det blev påvist, at det påvirkede prissammenligneligheden.
            
         
               (43)
            
            
               Kina opererer kun med delvis tilbagebetaling af moms ved eksport, og i dette tilfælde tilbagebetales momsen på 8 % ikke. For at sikre, at den normale værdi giver udtryk for det samme afgiftsniveau som eksportprisen, blev den normale værdi opjusteret med den del af momsen, der blev opkrævet på eksport af sømløse rør med stor diameter, som ikke blev tilbagebetalt til de kinesiske eksporterende producenter (5).
            
         3.5.   Dumpingmargener
   
   
               (44)
            
            
               For de eksporterende producenter, der indgik i stikprøven, sammenlignede Kommissionen den vejede gennemsnitlige normale værdi for hver type af samme vare i referencelandet (jf. betragtning 29-37) med den vejede gennemsnitlige eksportpris for den tilsvarende type af den pågældende vare, jf. grundforordningens artikel 2, stk. 11 og 12.
            
         
               (45)
            
            
               For de samarbejdsvillige eksporterende producenter, der ikke indgik i stikprøven, beregnede Kommissionen den vejede gennemsnitlige dumpingmargen i henhold til grundforordningens artikel 9, stk. 6. Denne margen blev derfor fastsat på grundlag af margenerne for de stikprøveudtagne eksporterende producenter, idet der ses bort fra margenerne for de eksporterende producenter med ingen og ubetydelige dumpingmargener samt margener, der fastsættes under de omstændigheder, som er omhandlet i grundforordningens artikel 18.
            
         
               (46)
            
            
               For alle andre eksporterende producenter i det pågældende land beregnede Kommissionen dumpingmargenerne på grundlag af de foreliggende faktiske oplysninger, jf. grundforordningens artikel 18. Med henblik på dette fastsatte Kommissionen de eksporterende producenters samarbejdsniveau. Samarbejdsniveauet er de samarbejdende eksporterende producenters eksportmængde til Unionen udtrykt som en andel af den samlede eksportmængde — jf. Eurostats importstatistikker — fra det pågældende land til Unionen.
            
         
               (47)
            
            
               I dette tilfælde er samarbejdsniveauet højt, da eksporten fra de samarbejdsvillige eksporterende producenter tegner sig for ca. 85 % af den samlede eksport til Unionen i undersøgelsesperioden. På det grundlag besluttede Kommissionen at basere restdumpingmargenen på niveauet for den stikprøveudtagne samarbejdsvillige eksporterende producent med den højeste dumpingmargen.
            
         
               (48)
            
            
               De midlertidige dumpingmargener, udtrykt i procent af cif-prisen, frit Unionens grænse, ufortoldet, fastsættes til følgende:
               
                           Virksomhed
                        
                        
                           Midlertidig dumpingmargen (%)
                        
                     
                           Yangzhou Chengde Steel Pipe Co., Ltd.
                        
                        
                           45,4
                        
                     
                           Hubei Xinyegang Special Tube Co., Ltd.
                        
                        
                           103,8
                        
                     
                           Yangzhou Lontrin Steel Tube Co., Ltd.
                        
                        
                           43,5
                        
                     
                           Hengyang Valin MPM Co., Ltd.
                        
                        
                           94,1
                        
                     
                           Andre samarbejdsvillige producenter
                        
                        
                           74,7
                        
                     
                           Alle andre producenter
                        
                        
                           103,8
                        
                     
         4.   EU-ERHVERVSGRENEN
   
   4.1.   EU-erhvervsgrenen
   
   
               (49)
            
            
               Samme vare blev fremstillet af syv EU-producenter i undersøgelsesperioden. De anses derfor for at udgøre erhvervsgrenen i Unionen, jf. grundforordningens artikel 4, stk. 1, og artikel 5, stk. 4, og omtales herefter som »EU-erhvervsgrenen«.
            
         4.2.   EU-produktionen
   
   
               (50)
            
            
               Alle tilgængelige oplysninger om EU-erhvervsgrenen, herunder oplysninger anført i klagen og oplysninger indhentet fra EU-producenterne før og efter undersøgelsens indledning og spørgeskemabesvarelserne fra de stikprøveudtagne EU-producenter, blev anvendt til at fastsætte den samlede EU-produktion i undersøgelsesperioden.
            
         
               (51)
            
            
               På grundlag heraf blev EU-produktionen anslået til at udgøre omkring 227 000 ton i undersøgelsesperioden. Dette tal omfatter produktionen fra alle EU-producenter, både de stikprøveudtagne producenters produktion og et skøn over de ikke-stikprøveudtagne producenters produktion.
            
         4.3.   Stikprøveudtagning af EU-producenter
   
   
               (52)
            
            
               Som anført i betragtning 7 blev fire EU-producenter udtaget til at indgå i stikprøven, og de tegnede sig for over 51 % af den anslåede samlede EU-produktion af samme vare.
            
         5.   SKADE
   
   5.1.   EU-forbruget
   
   
               (53)
            
            
               EU-forbruget blev fastsat på grundlag af EU-erhvervsgrenens samlede salgsmængder på EU-markedet og den samlede import. EU-forbruget faldt fra 2012 til 2014 og blev en smule bedre i 2015. EU-forbruget faldt samlet set med 10 % i den betragtede periode.
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Forbrug (ton)
                        
                        
                           176 751 
                        
                        
                           171 538 
                        
                        
                           155 031 
                        
                        
                           158 539 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              97
                           
                        
                        
                           
                              88
                           
                        
                        
                           
                              90
                           
                        
                     
                           
                              Kilde: Europa-Kommissionen (Eurostat), oplysninger i klagen og spørgeskemabesvarelser.
                        
                     
         5.2.   Importen til Unionen fra det pågældende land
   
   5.2.1.   Mængde og markedsandel for den pågældende import
   
   
               (54)
            
            
               I den betragtede periode blev det fastslået, at importen til Unionen fra Kina udviklede sig med hensyn til mængde og markedsandel som følger:
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Mængde (ton)
                        
                        
                           39 195 
                        
                        
                           35 337 
                        
                        
                           41 590 
                        
                        
                           42 539 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              106
                           
                        
                        
                           
                              109
                           
                        
                     
                           Markedsandel af EU-forbruget (%)
                        
                        
                           22,2
                        
                        
                           20,6
                        
                        
                           26,8
                        
                        
                           26,8
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              121
                           
                        
                        
                           
                              121
                           
                        
                     
                           
                              Kilde: Europa-Kommissionen (Eurostat), oplysninger i klagen og spørgeskemabesvarelser.
                        
                     
         
               (55)
            
            
               Efter et fald i 2013 steg importmængderne fra Kina drastisk i 2014 og forblev stabile i 2015. Samlet set steg importen med 9 % i den betragtede periode, fra 39 000 ton til 42 500 ton i UP i en situation med faldende EU-forbrug. Markedsandelen for importen fra Kina steg fra 22,2 % til 26,8 % i den betragtede periode.
            
         5.2.2.   Importpriser og prisunderbud
   
   
               (56)
            
            
               Tabellen viser gennemsnitsprisen for importen fra Kina:
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Gennemsnitlig pris i EUR/ton
                        
                        
                           913
                        
                        
                           927
                        
                        
                           965
                        
                        
                           910
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              106
                           
                        
                        
                           
                              100
                           
                        
                     
                           
                              Kilde: Europa-Kommissionen (Eurostat).
                        
                     
         
               (57)
            
            
               De gennemsnitlige importpriser blev fastsat på grundlag af Eurostats importstatistikker. De gennemsnitlige importpriser fra Kina forblev forholdsvis stabile i den betragtede periode. Importpriserne var lidt højere i 2014 end i det foregående år, men i 2015 faldt priserne tilbage til deres oprindelige niveau.
            
         
               (58)
            
            
               De gennemsnitlige importpriser afhænger dog af produktsammensætningen, navnlig af stålsorten, hvilket ikke er synligt i handelsstatistikkerne. Mens den gennemsnitlige salgspris ved eksport for alle de kinesiske eksporterende producenter var på 910 EUR/ton i undersøgelsesperioden, var den gennemsnitlige salgspris ved eksport for de stikprøveudtagne kinesiske eksporterende producenter på 1 102 EUR/ton (fra 946 EUR/ton til 1 444 EUR/ton).
            
         
               (59)
            
            
               Som vist i betragtning 79 lå prisen på import fra Kina betydeligt under EU-erhvervsgrenens priser igennem hele perioden.
            
         
               (60)
            
            
               For at fastslå, om der foregik prisunderbud i undersøgelsesperioden samt i hvilket omfang, blev de vejede gennemsnitlige salgspriser, som var justeret til ab fabrik-niveau ved at fratrække de faktiske leveringsomkostninger (43,4 EUR/ton), gebyrer (51 EUR/ton), opsatte rabatter (132,2 EUR/ton) og kreditomkostninger (3,28 EUR/ton) for hver varetype, og som de stikprøveudtagne EU-producenter opkrævede af ikke forretningsmæssigt forbundne kunder på EU-markedet, sammenlignet med de tilsvarende vejede gennemsnitlige priser pr. varetype på dumpingimporten fra de stikprøveudtagne kinesiske producenter ved salg til den første uafhængige kunde på EU-markedet, som fastsat på cif-basis, efter tillæg af omkostninger efter importen og håndteringsomkostninger (1,82 % af cif-værdien).
            
         
               (61)
            
            
               For at sikre en rimelig sammenligning i samme handelsled som den kinesiske import var det kun EU-salget til forhandlere og distributører, der blev medregnet. Det direkte salg til slutbrugerne blev udelukket fra analysen, fordi det direkte salg til slutbrugere typisk involverer yderligere krav om skræddersyede løsninger, hvilket fører til højere priser end salget til forhandlere og distributører, hvor de normale krav følges. Som følge heraf var den gennemsnitlige salgspris for EU-erhvervsgrenen, som blev anvendt til sammenligningen med henblik på underbud, på 1 359 EUR/ton (i undersøgelsesperioden), mens den gennemsnitlige salgspris var på 1 584 EUR/ton, hvad angår alt salg.
            
         
               (62)
            
            
               Resultatet af sammenligningen udtrykt som en procentdel af de stikprøveudtagne EU-producenters omsætning i UP viste en underbudsmargen på mellem 15,1 % og 30,2 %.
            
         5.3.   EU-erhvervsgrenens økonomiske situation
   
   5.3.1.   Indledende bemærkninger
   
   
               (63)
            
            
               I overensstemmelse med grundforordningens artikel 3, stk. 5, omfattede undersøgelsen af den kinesiske dumpingimports virkninger for EU-erhvervsgrenen en vurdering af alle økonomiske indikatorer, der havde indflydelse på EU-erhvervsgrenens situation i den pågældende periode.
            
         
               (64)
            
            
               Der blev, jf. betragtning 7, anvendt stikprøveudtagning i undersøgelsen af den eventuelle skade, der er forvoldt EU-erhvervsgrenen.
            
         
               (65)
            
            
               I forbindelse med skadesanalysen skelnede Kommissionen mellem makroøkonomiske og mikroøkonomiske skadesindikatorer. De makroøkonomiske indikatorer omfatter produktion, produktionskapacitet, kapacitetsudnyttelse, salgsmængde, markedsandel, vækst, beskæftigelse, produktivitet, dumpingmargenens reelle størrelse og genrejsning efter tidligere dumping. Kommissionen analyserede også gennemsnitlige enhedspriser, enhedsomkostninger, rentabilitet, likviditet, investeringer, investeringsafkast og evnen til at rejse kapital, lagerbeholdninger og arbejdskraftomkostninger hos EU-producenterne i stikprøven som mikroøkonomiske indikatorer.
            
         
               (66)
            
            
               Alle tilgængelige oplysninger om EU-erhvervsgrenen, herunder oplysninger anført i klagen, oplysninger indhentet fra EU-producenterne før og efter undersøgelsens indledning og spørgeskemabesvarelserne fra de stikprøveudtagne EU-producenter, blev anvendt til at fastsætte de makroøkonomiske indikatorer, herunder især oplysningerne om de EU-producenter, der ikke indgår i stikprøven. De statistiske oplysninger, der var fremlagt af klagerne, blev kontrolleret på stedet hos klagerne.
            
         
               (67)
            
            
               De mikroøkonomiske indikatorer blev fastsat ud fra verificerede oplysninger fra de stikprøveudtagne EU-producenter i deres spørgeskemabesvarelser.
            
         5.3.2.   Makroøkonomiske indikatorer
   
   5.3.2.1.   Produktion, produktionskapacitet og kapacitetsudnyttelse
   
   
               (68)
            
            
               Tendenserne for EU-produktionen, produktionskapaciteten og kapacitetsudnyttelsen udviklede sig som følger i den betragtede periode: Undersøgelsen viste, at nogle af de produktionsanlæg, der blev anvendt til produktion af den pågældende vare, også blev anvendt til produktion af andre varer, nemlig rør af mindre diameter. Derfor viser tabellen den samlede produktionsmængde, inklusive andre varer, samt produktionsmængden af den pågældende vare.
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Produktionsmængde (ton)
                        
                        
                           300 714 
                        
                        
                           313 941 
                        
                        
                           288 749 
                        
                        
                           227 023 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              104
                           
                        
                        
                           
                              96
                           
                        
                        
                           
                              75
                           
                        
                     
                           Produktionsmængde af alle varer (ton)
                        
                        
                           404 996 
                        
                        
                           415 552 
                        
                        
                           378 981 
                        
                        
                           321 378 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              94
                           
                        
                        
                           
                              79
                           
                        
                     
                           Produktionskapacitet af alle varer (ton)
                        
                        
                           644 339 
                        
                        
                           644 339 
                        
                        
                           644 339 
                        
                        
                           644 339 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                     
                           Kapacitetsudnyttelse for alle varer (%)
                        
                        
                           63
                        
                        
                           64
                        
                        
                           59
                        
                        
                           50
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              94
                           
                        
                        
                           
                              79
                           
                        
                     
                           
                              Kilde: Oplysninger fra klagen og spørgeskemabesvarelser.
                        
                     
         
               (69)
            
            
               EU-produktionen af den pågældende vare faldt i den betragtede periode. Faldet i produktionen skete hurtigere end faldet i EU-forbruget.
            
         
               (70)
            
            
               Da de samme maskiner kan anvendes til fremstilling af både samme vare og sømløse rør af mindre diameter, blev produktionskapaciteten og -udnyttelsen beregnet for alle typer af sømløse rør. Der findes ingen maskiner, der vil kunne begrænses til sømløse rør med en diameter over 406,4 mm, og som kunne komme i betragtning til beregning af kapacitet og kapacitetsudnyttelse udelukkende for samme vare. Under alle omstændigheder bemærkes det, at faldet i produktionsmængden for alle varer afspejler faldet i produktionsmængden for den pågældende vare. Kapaciteten forblev stabil i den betragtede periode, da der hverken blev tilføjet ny eller lukket eksisterende produktionskapacitet. Kapacitetsudnyttelsen faldt i tråd med faldet i EU-producenternes salg.
            
         5.3.2.2.   Salgsmængde, markedsandel og vækst
   
   
               (71)
            
            
               EU-producenternes salg omfattede en lille del af salget til forretningsmæssigt forbundne virksomheder. Det forretningsmæssigt forbundne salg udgjorde 3 % af EU-forbruget. Salgsmængden, markedsandelen og væksten blev derfor vurderet separat for henholdsvis det forretningsmæssigt forbunden salg og salget på det frie marked (ikke forretningsmæssigt forbundne salg).
            
         
               (72)
            
            
               Tendenserne for salgsmængderne, markedsandelen og væksten udviklede sig som følger i den betragtede periode:
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Salgsmængde (ton)
                        
                        
                           132 241 
                        
                        
                           119 894 
                        
                        
                           95 054 
                        
                        
                           100 975 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              72
                           
                        
                        
                           
                              76
                           
                        
                     
                           Markedsandel af EU-forbruget (%)
                        
                        
                           75
                        
                        
                           70
                        
                        
                           61
                        
                        
                           64
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              82
                           
                        
                        
                           
                              85
                           
                        
                     
                           Salgsmængde for forretningsmæssigt forbundet salg (ton)
                        
                        
                           11 505 
                        
                        
                           5 689 
                        
                        
                           7 171 
                        
                        
                           4 971 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              49
                           
                        
                        
                           
                              62
                           
                        
                        
                           
                              43
                           
                        
                     
                           Markedsandel for forretningsmæssigt forbundet salg (%)
                        
                        
                           7
                        
                        
                           3
                        
                        
                           5
                        
                        
                           3
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              51
                           
                        
                        
                           
                              71
                           
                        
                        
                           
                              48
                           
                        
                     
                           
                              Kilde: Europa-Kommissionen (Eurostat), oplysninger i klagen og spørgeskemabesvarelser.
                        
                     
         
               (73)
            
            
               I forbindelse med et faldende EU-forbrug faldt salgsmængderne fra 2012 til 2014, hvorefter de blev en smule bedre i 2015. EU-salget faldt samlet set med 24 % i den betragtede periode. Som følge heraf faldt EU-erhvervsgrenens markedsandel fra 75 % til 64 %.
            
         
               (74)
            
            
               Det forretningsmæssigt forbundne salg blev mere end halveret — fra 11 000 ton til under 5 000 ton. Den samlede andel af det forretningsmæssigt forbundne salg var lille, 3 % af EU-forbruget i undersøgelsesperioden. Det forretningsmæssigt forbundne salg fandt sted i forbindelse med handelsaktiviteter. Varerne blev efterfølgende solgt videre og blev ikke anvendt på bunden vis af de forretningsmæssigt forbundne virksomheder.
            
         5.3.2.3.   Beskæftigelse og produktivitet
   
   
               (75)
            
            
               Beskæftigelsen faldt fra 3 256 i 2012 til 2 824 i undersøgelsesperioden (2015). EU-erhvervsgrenens beskæftigelse blev beregnet ud fra antallet af medarbejdere, der arbejdede direkte med den pågældende vare, når disse oplysninger var tilgængelige, og ellers blev beskæftigelsen beregnet ved at fordele producenternes samlede beskæftigelse proportionalt ud på den producerede mængde af den pågældende vare. Produktiviteten (målt som output i ton pr. ansat om året) steg i 2013, da EU-produktionen steg, men faldt derefter igen i takt med at EU-produktionen faldt. Faldet i produktionen betød, at EU-erhvervsgrenen måtte skære i antallet af skifteholdsvagter pr. medarbejder, og dermed faldt antallet af ansatte ikke helt så drastisk som EU-produktionen.
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Antal ansatte
                        
                        
                           3 256 
                        
                        
                           2 851 
                        
                        
                           3 192 
                        
                        
                           2 824 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              88
                           
                        
                        
                           
                              98
                           
                        
                        
                           
                              87
                           
                        
                     
                           Produktivitet (ton/ansat)
                        
                        
                           92
                        
                        
                           110
                        
                        
                           90
                        
                        
                           80
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              119
                           
                        
                        
                           
                              98
                           
                        
                        
                           
                              87
                           
                        
                     
                           
                              Kilde: Oplysninger fra klagen og spørgeskemabesvarelser.
                        
                     
         5.3.2.4.   Dumpingmargenens faktiske størrelse og genrejsning efter tidligere dumping
   
   
               (76)
            
            
               Dumpingmargenerne for de stikprøveudtagne kinesiske eksporterende producenter er betydelige (se betragtning 48). I betragtning af mængden af, markedsandelen for og priserne på dumpingimporten fra Kina, som anført ovenfor, kan den faktiske dumpingmargens virkning for EU-erhvervsgrenen ikke anses for at være ubetydelig.
            
         
               (77)
            
            
               Det blev ikke konstateret, at der havde fundet dumping sted tidligere.
            
         5.3.3.   Mikroøkonomiske indikatorer
   
   5.3.3.1.   Gennemsnitlige enhedssalgspriser på EU-markedet og enhedsproduktionsomkostninger
   
   
               (78)
            
            
               De stikprøveudtagne EU-producenters gennemsnitlige salgspriser til ikke forretningsmæssigt forbundne kunder i Unionen faldt med 14 % fra 2012 til UP.
            
         
               (79)
            
            
               I samme periode steg EU-erhvervsgrenens omkostninger med 8 %. Dette skyldtes hovedsagelig stigningen i generalomkostninger pr. ton. Salgsmængden faldt, og dermed blev generalomkostningerne fordelt ud på en mindre salgsmængde, og det øgede de gennemsnitlige generalomkostninger pr. ton. Det betød, at erhvervsgrenen blev tabsgivende fra 2013 og fremefter.
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Gennemsnitlig enhedssalgspris i Unionen til ikke forretningsmæssigt forbundne kunder
                        
                        
                           1 839 
                        
                        
                           1 679 
                        
                        
                           1 773 
                        
                        
                           1 584 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              96
                           
                        
                        
                           
                              86
                           
                        
                     
                           Enhedsomkostninger for solgte varer (EUR/ton)
                        
                        
                           1 733 
                        
                        
                           1 713 
                        
                        
                           1 942 
                        
                        
                           1 873 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              112
                           
                        
                        
                           
                              108
                           
                        
                     
                           
                              Kilde: Spørgeskemabesvarelser.
                        
                     
         5.3.3.2.   Rentabilitet, likviditet, investeringer, investeringsafkast og evne til at rejse kapital
   
   
               (80)
            
            
               I den betragtede periode udviklede EU-producenternes likviditet, investeringer, investeringsafkast og evne til at tilvejebringe kapital sig som følger:
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Rentabilitet ved salg i Unionen til ikke forretningsmæssigt forbundne kunder (% af omsætningen)
                        
                        
                           + 5,7
                        
                        
                           – 2,0
                        
                        
                           – 9,5
                        
                        
                           – 18,3
                        
                     
                           Likviditet (EUR)
                        
                        
                           9 480 887 
                        
                        
                           8 224 523 
                        
                        
                           14 894 
                        
                        
                           3 814 661 
                        
                     
                           Investeringer (EUR)
                        
                        
                           2 522 406 
                        
                        
                           5 241 449 
                        
                        
                           2 642 167 
                        
                        
                           2 465 992 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              208
                           
                        
                        
                           
                              105
                           
                        
                        
                           
                              98
                           
                        
                     
                           Investeringsafkast (%)
                        
                        
                           16,6
                        
                        
                           – 6,2
                        
                        
                           – 27,7
                        
                        
                           – 53,6
                        
                     
                           
                              Kilde: Spørgeskemabesvarelser.
                        
                     
         
               (81)
            
            
               Rentabiliteten blev udtrykt som nettofortjenesten før skat ved salg af samme vare til kunder i Unionen udtrykt i procent af omsætningen i forbindelse med dette salg.
            
         
               (82)
            
            
               De stikprøveudtagne EU-producenter var fortjenstgivende i 2012 (5,7 %), men blev tabsgivende fra 2013 og fremefter.
            
         
               (83)
            
            
               Likviditeten, som er erhvervsgrenens evne til at selvfinansiere sine aktiviteter, forblev positiv i den betragtede periode, dog på et betydeligt svækket niveau.
            
         
               (84)
            
            
               Udviklingen i rentabiliteten og likviditeten i den betragtede periode begrænsede de stikprøveudtagne EU-producenters evne til at investere i egne aktiviteter og underminerede deres udvikling. På grund af erhvervsgrenens karakter bliver investeringer anvendt til fremstilling af sømløse rør af forskellige størrelser, herunder varer, som ikke var omfattet af undersøgelsen. Det var derfor ikke muligt direkte at fastsætte investeringer og investeringsafkast specifikt for den undersøgte vare. I stedet blev erhvervsgrenens samlede investeringer anset for at være tildelt den pågældende vare i overensstemmelse med dens andel af den samlede omsætning.
            
         
               (85)
            
            
               Ud fra ovenstående kan det konkluderes, at de stikprøveudtagne EU-producenters økonomiske resultater forblev negative i undersøgelsesperioden.
            
         5.3.3.3.   Lagerbeholdninger
   
   
               (86)
            
            
               Lagerbeholdningerne hos de stikprøveudtagne EU-producenter steg med 65 % i løbet af den betragtede periode; Da produktionen typisk fremstilles på grundlag af ordrer, var lagerbeholdningsniveauet dog generelt lavt, svarende til 3 % af produktionen i undersøgelsesperioden.
               
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Slutlagre (ton)
                        
                        
                           4 129 
                        
                        
                           5 619 
                        
                        
                           10 107 
                        
                        
                           6 821 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              136
                           
                        
                        
                           
                              245
                           
                        
                        
                           
                              165
                           
                        
                     
                           
                              Kilde: Spørgeskemabesvarelser.
                        
                     
         5.3.3.4.   Arbejdskraftomkostninger
   
   
               (87)
            
            
               Arbejdskraftomkostningerne for de stikprøveudtagne EU-producenter steg en smule i 2013, da produktionen steg og derefter faldt i 2014-2015 til 8 % under niveauet i 2012, som følge af faldet i produktionen. EU-producenterne tilpassede antallet af skifteholdsvagter i overensstemmelse med efterspørgslen.
               
                            
                        
                        
                           2012
                        
                        
                           2013
                        
                        
                           2014
                        
                        
                           UP
                        
                     
                           Gennemsnitlige arbejdskraftomkostninger pr. ansat (EUR)
                        
                        
                           53 499 
                        
                        
                           54 868 
                        
                        
                           48 770 
                        
                        
                           49 057 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              103
                           
                        
                        
                           
                              91
                           
                        
                        
                           
                              92
                           
                        
                     
                           
                              Kilde: Spørgeskemabesvarelser.
                        
                     
         5.4.   Konklusion vedrørende skade
   
   
               (88)
            
            
               Som det fremgår ovenfor, faldt EU-erhvervsgrenens produktion, og dermed også beskæftigelsen, i den betragtede periode. EU-erhvervsgrenens salgsmængder og markedsandele er faldet, samtidig med at importen fra Kina har underbudt EU-erhvervsgrenens priser, hvilket således lægger et pres på priserne. Som følge heraf faldt EU-erhvervsgrenens salgspriser. Men hvorom alting er. er branchen blevet tabsgivende: rentabiliteten er blevet forværret i den betragtede periode og nåede det dårligste resultat i undersøgelsesperioden med et tab på 18,3 %.
            
         
               (89)
            
            
               På baggrund af ovenstående konkluderes det midlertidigt, at EU-erhvervsgrenen har lidt væsentlig skade, jf. grundforordningens artikel 3, stk. 5.
            
         6.   ÅRSAGSSAMMENHÆNG
   
   6.1.   Indledning
   
   
               (90)
            
            
               I henhold til grundforordningens artikel 3, stk. 6 og 7, undersøgte Kommissionen, om dumpingimporten fra Kina havde forvoldt EU-erhvervsgrenen skade i et omfang, der kan betegnes som væsentligt. Andre kendte faktorer end dumpingimporten, som også kunne forvolde EU-erhvervsgrenen skade, blev ligeledes undersøgt for at sikre, at eventuel skade, der kan tilskrives disse andre faktorer, ikke blev tillagt dumpingimporten.
            
         6.2.   Dumpingimportens virkninger
   
   
               (91)
            
            
               Undersøgelsen viste, at mængden af import med oprindelse i Kina steg, mens EU-forbruget faldt. Som forklaret i betragtning 54-72 steg importen fra Kina fra 39 195 ton i 2012 til 42 539 ton i undersøgelsesperioden. EU-erhvervsgrenens salg faldt fra 132 241 ton i 2012 til 100 975 ton i undersøgelsesperioden.
            
         
               (92)
            
            
               Med hensyn til det pristryk, der fandtes på EU-markedet i den betragtede periode, blev det konstateret, at den gennemsnitlige importpris fra Kina forblev konstant lavere end EU-erhvervsgrenens gennemsnitlige salgspriser. Ved at underbyde EU-erhvervsgrenen lykkedes det for importen fra Kina at øge sin markedsandel fra 22,2 % til 26,8 %, mens EU-erhvervsgrenens markedsandel faldt.
            
         
               (93)
            
            
               Som følge af det pristryk, der skyldtes de stigende mængder af dumpingimport fra Kina, var EU-erhvervsgrenen ikke i stand til at dække sine omkostninger. EU-erhvervsgrenen blev tabsgivende i 2013.
            
         
               (94)
            
            
               Kommissionen bemærkede, at udviklingen i importen fra Kina og i den skade, som EU-erhvervsgrenen led, ikke stemmer fuldt ud overens på årsbasis mellem 2012 og 2015. I 2014 steg den kinesiske markedsandel dog betydeligt, samtidig med at skadesindikatorerne viste en klar negativ tendens, der fortsatte i 2015. Fra 2014 var EU-erhvervsgrenen ude af stand til at overvinde de svagheder, som begyndte at vise sig i 2013.
            
         
               (95)
            
            
               Ud fra ovenstående konkluderes det foreløbigt, at stigningen i dumpingimporten fra Kina til priser, der konstant underbyder EU-erhvervsgrenens priser, resulterede i, at EU-erhvervsgrenen led væsentlig skade.
            
         6.3.   Andre faktorers indvirkning
   
   6.3.1.   EU-erhvervsgrenens eksportresultater
   
   
               (96)
            
            
               Eksporten til tredjelande — både forretningsmæssigt forbundet og ikke forretningsmæssigt forbundet eksport — faldt i den betragtede periode. Da EU-salget også faldt i den samme periode med en lignende hastighed, forblev andelen af eksport høj og faldt fra 59 % af alt salg i 2012 til 56 % af alt salg i undersøgelsesperioden. En del af eksportsalget foregik gennem forretningsmæssigt forbundne virksomheder i eksportlandene. Varerne blev efterfølgende solgt videre og blev ikke anvendt på bunden vis af de forretningsmæssigt forbundne virksomheder.
            
         
               (97)
            
            
               Den høje andel af eksporten tyder på, at EU-erhvervsgrenen er konkurrencedygtig og kan sælge sine varer på andre markeder.
            
         
               (98)
            
            
               Faldet i eksportsalget har bidraget til den skade, som EU-erhvervsgrenen har lidt. Ifølge EU-erhvervsgrenen (6) fandt dette fald i eksporten sted inden for rammerne af en generel afmatning på verdensmarkedet. Kommissionen opfordrer interesserede parter til at fremlægge yderligere oplysninger for at vurdere, om EU-erhvervsgrenens resultater er i overensstemmelse med eller værre end udviklingen på verdensmarkedet. Under alle omstændigheder konkluderer Kommissionen i den foreløbige fase, at udviklingen i eksporten ikke kan forklare den voldsomme stigning i den kinesiske markedsandel fra 2014 og den deraf følgende skade. Faldet i eksportsalget har derfor ikke brudt årsagssammenhængen mellem importen fra Kina og den væsentlige skade, som EU-erhvervsgrenen led.
            
         6.3.2.   Salg til forretningsmæssigt forbundne parter
   
   
               (99)
            
            
               Som forklaret i betragtning 72-74 udgjorde salget til forretningsmæssigt forbundne parter inden for EU 4 971 ton i undersøgelsesperioden, svarende til 2 % af det samlede salg og 5 % af salget på EU-markedet. Det forretningsmæssigt forbundne salg foregik i forbindelse med handelsaktiviteter. Varerne blev efterfølgende solgt videre og blev ikke anvendt på bunden vis af de forretningsmæssigt forbundne virksomheder.
            
         
               (100)
            
            
               Som følge af den begrænsede mængde kan det forretningsmæssigt forbundne salg i Unionen ikke udgøre en potentiel årsag til skaden.
            
         6.3.3.   Import fra tredjelande
   
   
               (101)
            
            
               Dumpingimporten fra Kina udgjorde 74 % af al import til EU-markedet i undersøgelsesperioden. Der var andre importkilder, herunder Japan, som blev undersøgt i forbindelse med årsagssammenhæng.
            
         
               (102)
            
            
               Importen fra andre lande end Kina steg alt i alt fra 5 313 ton til 15 024 ton i den betragtede periode. Deres markedsandel steg fra 3,0 % til 9,5 %. Den gennemsnitlige pris på denne import forblev betydeligt højere end både importpriserne fra Kina og EU-erhvervsgrenens salgspriser.
            
         
               (103)
            
            
               Japan var den største importkilde efter Kina. Markedsandelen for importen fra Japan udgjorde mellem 1,3 % og 5,2 % af EU-forbruget. I undersøgelsesperioden udgjorde importen fra Japan 3,6 % af EU-forbruget. De gennemsnitlige salgspriser for japanske eksporterende producenter forblev højere end salgspriserne for de kinesiske eksporterende producenter.
            
         
               (104)
            
            
               Importen fra andre lande var endnu mindre end importen fra Japan, og de næststørste importkilder (USA, Korea og Rusland) udgjorde hver 1-2 % af EU-forbruget. Importmængderne fra disse lande var derfor ikke tilstrækkelig store til at forvolde EU-erhvervsgrenen skade.
            
         
               (105)
            
            
               På grundlag af ovenstående konkluderes det, at virkningen af importen ikke var af et sådant omfang, at den kunne bryde årsagssammenhængen mellem importen fra Kina og den skade, som EU-erhvervsgrenen har lidt.
               
                           Land
                        
                        
                            
                        
                        
                           2012
                        
                        
                           2013
                        
                        
                           2014
                        
                        
                           UP (2015)
                        
                     
                           Kina
                        
                        
                           Mængde (ton)
                        
                        
                           39 195 
                        
                        
                           35 337 
                        
                        
                           41 590 
                        
                        
                           42 539 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              106
                           
                        
                        
                           
                              109
                           
                        
                     
                           Markedsandel af EU-forbruget (%)
                        
                        
                           22,2
                        
                        
                           20,6
                        
                        
                           26,8
                        
                        
                           26,8
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              121
                           
                        
                        
                           
                              121
                           
                        
                     
                           Gennemsnitlig pris (EUR/ton)
                        
                        
                           913
                        
                        
                           927
                        
                        
                           965
                        
                        
                           910
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              106
                           
                        
                        
                           
                              100
                           
                        
                     
                           Japan
                        
                        
                           Mængde (ton)
                        
                        
                           2 222 
                        
                        
                           8 922 
                        
                        
                           3 690 
                        
                        
                           5 757 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              402
                           
                        
                        
                           
                              166
                           
                        
                        
                           
                              259
                           
                        
                     
                           Markedsandel af EU-forbruget (%)
                        
                        
                           1,3
                        
                        
                           5,2
                        
                        
                           2,4
                        
                        
                           3,6
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              414
                           
                        
                        
                           
                              166
                           
                        
                        
                           
                              259
                           
                        
                     
                           Gennemsnitlig pris (EUR/ton)
                        
                        
                           2 146 
                        
                        
                           1 700 
                        
                        
                           2 779 
                        
                        
                           1 143 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              79
                           
                        
                        
                           
                              130
                           
                        
                        
                           
                              53
                           
                        
                     
                           Alle andre tredjelande end Kina i alt
                        
                        
                           Mængde (ton)
                        
                        
                           5 313 
                        
                        
                           16 308 
                        
                        
                           18 387 
                        
                        
                           15 024 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              307
                           
                        
                        
                           
                              346
                           
                        
                        
                           
                              283
                           
                        
                     
                           Markedsandel af EU-forbruget (%)
                        
                        
                           3,0
                        
                        
                           9,5
                        
                        
                           11,9
                        
                        
                           9,5
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              316
                           
                        
                        
                           
                              394
                           
                        
                        
                           
                              315
                           
                        
                     
                           Gennemsnitlig pris (EUR/ton)
                        
                        
                           2 717 
                        
                        
                           2 060 
                        
                        
                           2 889 
                        
                        
                           4 073 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              76
                           
                        
                        
                           
                              106
                           
                        
                        
                           
                              150
                           
                        
                     
                           
                              Kilde: Europa-Kommissionen (Eurostat).
                        
                     
         6.3.4.   Faldende forbrug som følge af krisen i olie- og gasindustrien
   
   
               (106)
            
            
               De faldende oliepriser har ført til en nedgang i investeringerne i olie- og gasindustrien. Det har haft en negativ indvirkning på efterspørgslen efter de rør af stor diameter til forings- og boringsformål, der sælges af EU-erhvervsgrenen. Det har således bidraget til den skade, som EU-erhvervsgrenen har lidt. Dette kan imidlertid ikke forklare den voldsomme stigning i den kinesiske markedsandel fra 2014 og den deraf følgende skade. Krisen i olie- og gasindustrien brød derfor ikke årsagssammenhængen mellem importen fra Kina og den væsentlige skade, som EU-erhvervsgrenen har lidt.
            
         6.4.   Forskelle i omkostninger og fortjenstmargener inden for EU-erhvervsgrenen
   
   
               (107)
            
            
               Kommissionen fandt, at en af de stikprøveudtagne EU-producenters omkostninger var væsentligt højere end omkostningerne for de tre andre EU-producenter, der indgik i stikprøven. Producentens produktsortiment er bredere og omfatter produktkategorier og kundetyper, der ikke findes blandt de andre EU-producenter. Dens rentabilitet er faldet konstant, selv når importen fra Kina faldt eller forblev stabil.
            
         
               (108)
            
            
               Årsagerne hertil er endnu ikke helt afklaret.
            
         
               (109)
            
            
               Kommissionen vil undersøge dette punkt yderligere som en mulig faktor, der bryder årsagssammenhængen. I den henseende skal det bemærkes, at som den største virksomhed i stikprøven har den stor indflydelse på skadesbilledet.
            
         
               (110)
            
            
               Hvis den videre analyse viser, at i) den skade, som Vallourec Deutschland GmbH har lidt, ikke årsagsmæssigt er forbundet med dumpingimporten, men skyldes andre årsager, og at ii) konstateringen af skade ikke kan opretholdes, hvis Vallourec Deutschland GmbH ikke medregnes i skadesanalysen, kan Kommissionen også overveje, hvilken konsekvens det har for årsagssammenhængen set i forhold til hele EU-erhvervsgrenens situation.
            
         
               (111)
            
            
               Kommissionen opfordrer interesserede parter til at fremsætte bemærkninger hertil.
            
         6.5.   Konklusion om årsagssammenhæng
   
   
               (112)
            
            
               Der var en stigning i mængden (fra 39 195 ton i 2012 til 42 539 ton i 2015) og i markedsandelen (fra 22,2 % i 2012 til 26,8 % i 2015) for dumpingimporten fra Kina i den betragtede periode. Derudover underbød denne import EU-erhvervsgrenens priser på EU-markedet. I undersøgelsesperioden varierede underbuddet mellem 15,1 % og 30,2 % beregnet på grundlag af sammenlignelige varetyper.
            
         
               (113)
            
            
               Denne stigning i mængden af og markedsandelen for dumpingimporten fra Kina faldt sammen med en forværring af EU-erhvervsgrenens økonomiske situation. EU-erhvervsgrenen var ikke i stand til at øge sit salg og hæve sine priser, og af den grund blev finansielle indikatorer som f.eks. rentabilitet negative.
            
         
               (114)
            
            
               Undersøgelsen af de andre kendte faktorer, såsom salg til forretningsmæssigt forbundne parter, import fra andre tredjelande og det faldende forbrug, som kunne have forårsaget EU-erhvervsgrenen skade, afslørede, at disse faktorer ikke kunne bryde årsagssammenhængen mellem dumpingimporten fra Kina og den skade, som EU-erhvervsgrenen har lidt. Kommissionen vil dog yderligere undersøge de årsager, der førte til det betydelige fald i EU-erhvervsgrenens rentabilitet.
            
         
               (115)
            
            
               På baggrund af ovenstående analyse, hvor der behørigt er blevet skelnet mellem alle de kendte faktorer, der har betydning for EU-erhvervsgrenens situation, og de skadevoldende virkninger af dumpingimporten, konkluderes det midlertidigt, at dumpingimporten fra Kina har forvoldt EU-erhvervsgrenen væsentlig skade, jf. grundforordningens artikel 3, stk. 6.
            
         7.   UNIONENS INTERESSER
   
   7.1.   Generelle betragtninger
   
   
               (116)
            
            
               I overensstemmelse med grundforordningens artikel 21 er det blevet undersøgt, om der er tvingende årsager til at konkludere, at det i dette tilfælde ikke er i Unionens interesse at indføre foranstaltninger til trods for den midlertidige konklusion om, at der er tale om skadevoldende dumping. Analysen af Unionens interesser var baseret på en vurdering af alle de forskellige involverede parters interesser, dvs. EU-erhvervsgrenens, importørernes og brugernes interesser.
            
         7.2.   EU-erhvervsgrenens interesser
   
   
               (117)
            
            
               EU-erhvervsgrenen består af syv kendte producenter, der tegner sig for hele EU-produktionen af samme vare. Producenterne er beliggende i forskellige medlemsstater i Unionen og beskæftigede direkte 2 800 personer i forbindelse med samme vare i undersøgelsesperioden. Fire EU-producenter, som tegnede sig for 51 % af produktionen, gav sig til kende og samarbejdede i forbindelse med undersøgelsen.
            
         
               (118)
            
            
               EU-erhvervsgrenen led væsentlig skade som følge af dumpingimporten fra Kina. Der mindes om, at EU-erhvervsgrenen tabte salgsmængder og markedsandel, og EU-erhvervsgrenens økonomiske situation forblev sårbar.
            
         
               (119)
            
            
               Det forventes, at indførelsen af antidumpingtold vil genoprette rimelige handelsvilkår på EU-markedet, således at EU-erhvervsgrenens priser på samme vare kan tilpasses til produktionsomkostningerne.
            
         
               (120)
            
            
               Det kan også forventes, at indførelsen af foranstaltninger vil betyde, at EU-erhvervsgrenen kan genvinde i det mindste en del af den markedsandel, der blev tabt i den betragtede periode, med en positiv indvirkning på dens rentabilitet og generelle økonomiske situation som følge.
            
         
               (121)
            
            
               Hvis der ikke indføres foranstaltninger, kan der forventes yderligere tab af markedsandele, og EU-erhvervsgrenens rentabilitet vil sandsynligvis forværres.
            
         
               (122)
            
            
               Det konkluderes derfor midlertidigt, at det vil være i EU-erhvervsgrenens interesse, at der indføres en antidumpingtold på importen med oprindelse i Kina.
            
         7.3.   Brugernes interesser
   
   
               (123)
            
            
               Ingen brugere gav sig til kende for at samarbejde i forbindelse med undersøgelsen. EU-erhvervsgrenens slutkunder er oftest forhandlere og distributører, så slutkunden er ikke altid i direkte kontakt med producenten. Til større byggeprojekter, som f.eks. kraftværker, kan slutbrugerne være i direkte kontakt med producenterne. Det ser dog ikke ud til, at den kinesiske import konkurrerer om sådanne kontrakter, da deres salg finder sted gennem forhandlere.
            
         
               (124)
            
            
               Brugerne vil fortsat have en række alternative forsyningskilder, både fra EU-producenter og fra andre eksportlande, også selv om de påtænkte midlertidige foranstaltninger mod importen fra Kina indføres. Der var heller ikke bevis for, at virkningen af de foreslåede midlertidige foranstaltninger på brugerne ville være særlig alvorlig. Det blev derfor foreløbigt konkluderet, at de foreslåede midlertidige foranstaltninger næppe vil have en stor indvirkning på brugerne.
            
         7.4.   Importørernes interesser
   
   
               (125)
            
            
               Fem importører indsendte stikprøveoplysninger. Der blev udtaget en stikprøve bestående af de tre største importører, svarende til i alt 10 % af den samlede import fra Kina.
            
         
               (126)
            
            
               De stikprøveudtagne importører besvarede spørgeskemaet, men kontrolbesøgene er endnu ikke blevet gennemført.
            
         
               (127)
            
            
               Baseret på de ikke-efterprøvede besvarelser fra de tre importører i stikprøven, ligger deres fortjenstmarginer typisk på mellem 2 % og 4 %. De foreslåede midlertidige foranstaltninger kan derfor påføre importørerne tab, navnlig hvis de ikke kan vælte prisstigningerne over på deres kunder.
            
         
               (128)
            
            
               Enhver negativ indvirkning på importørerne er dog begrænset af følgende faktorer. Den pågældende vare udgør kun en lille del af importørernes samlede salg, mellem 1 % og 3 % for to af importørerne, og op til 17 % for den tredje importør. Der er andre forsyningskilder til rådighed, både inden for Unionen og i andre eksportlande, så importørerne kan fortsætte deres virksomhed ved at skifte til andre forsyningskilder.
            
         
               (129)
            
            
               På det grundlag konkluderes det midlertidigt, at det ikke vil have væsentlige negative virkninger for importørernes interesser, at de foreslåede midlertidige antidumpingforanstaltninger indføres.
            
         7.5.   Konklusion vedrørende Unionens interesser
   
   
               (130)
            
            
               I lyset af ovenstående er der ingen tvingende grunde til ikke at indføre de foreslåede midlertidige foranstaltninger over for importen af den pågældende vare fra Kina.
            
         
               (131)
            
            
               Eventuelle negative virkninger for de ikke forretningsmæssigt forbundne brugere afbødes af det forhold, at der findes alternative forsyningskilder.
            
         
               (132)
            
            
               Hvis man betragter den samlede indvirkning af antidumpingforanstaltningerne på EU-markedet, lader de positive virkninger navnlig på EU-erhvervsgrenen desuden til klart at opveje de mulige negative virkninger på andre interessegrupper.
            
         8.   MIDLERTIDIGE ANTIDUMPINGFORANSTALTNINGER
   
   
               (133)
            
            
               På baggrund af konklusionerne om dumping, skade, årsagssammenhæng og Unionens interesser bør der indføres midlertidige foranstaltninger for at hindre, at EU-erhvervsgrenen påføres yderligere skade som følge af dumpingimport.
            
         8.1.   Skadestærskel
   
   
               (134)
            
            
               For at fastlægge omfanget af foranstaltningerne fastsatte Kommissionen først det toldbeløb, der er nødvendigt for at afhjælpe den skade, der er påført EU-erhvervsgrenen.
            
         
               (135)
            
            
               Skaden ville blive afhjulpet, hvis EU-erhvervsgrenen kunne dække sine produktionsomkostninger og opnå en fortjeneste før skat på salget af samme vare på EU-markedet, som med rimelighed kunne forventes af en virksomhed af denne type i sektoren på normale konkurrencevilkår, dvs. uden dumpingimport.
            
         
               (136)
            
            
               For at bestemme målfortjenesten tog Kommissionen den fortjeneste ved ikke forretningsmæssigt forbundet salg, der anvendes ved fastsættelsen af skadestærsklen, i betragtning.
            
         
               (137)
            
            
               Målfortjenstmargenen blev midlertidig sat til 5,7 % i overensstemmelse med fortjenesten ved ikke forretningsmæssigt forbundet salg i Unionen i 2012. Det konkluderes, at 2012-niveauet for fortjeneste afspejler, hvad der med rimelighed kunne forventes under normale konkurrencevilkår, fordi EU-erhvervsgrenen på daværende tidspunkt stadig kunne operere under relativt normale forhold og opnå en rimelig fortjeneste. Om noget, er dette benchmark et forsigtigt et, i betragtning af at lavprisimporten fra Kina allerede var til stede på det tidspunkt. 2013 kan derimod ikke anses for at være et egnet referenceår. Både EU-erhvervsgrenens salgsmængde og de gennemsnitlige salgspriser faldt med næsten 10 %, samtidig med at omkostningerne forblev de samme. Som følge heraf blev EU-erhvervsgrenen tabsgivende fra 2013 og fremefter. Situationen blev yderligere forværret i 2014 og 2015. Derfor er den fortjeneste på 5,7 %, der faktisk opnåedes i 2012, midlertidigt blevet anvendt som benchmark for målfortjenesten. Kommissionen kan genoverveje dette, hvis det viser sig, at Vallourec Deutschland GmbH er nødt til at blive udelukket fra stikprøven eller fra skadesanalysen, og denne konklusion ikke holder stik for de tre andre virksomheder i stikprøven.
            
         
               (138)
            
            
               For at opnå en rimelig sammenligning var det kun priserne for salg i et sammenligneligt handelsled, der blev taget i betragtet, som forklaret i betragtning 61.
            
         
               (139)
            
            
               På dette grundlag beregnede Kommissionen en ikke-skadevoldende pris på samme vare for EU-erhvervsgrenen ved at trække den faktiske fortjenstmargen i den betragtede periode fra Unionens salgspriser og erstatte den med ovennævnte målfortjeneste på 5,7 %.
            
         
               (140)
            
            
               Kommissionen fastsatte derefter skadestærsklen på grundlag af en sammenligning mellem den vejede gennemsnitlige importpris hos de samarbejdsvillige eksporterende producenter i Kina, der indgik i stikprøven, som fastlagt ved beregningen af prisunderbud, og den vejede gennemsnitlige ikke-skadevoldende pris på samme vare, som de EU-producenter, der indgik i stikprøven, solgte på EU-markedet i undersøgelsesperioden. Forskelle som følge af denne sammenligning blev udtrykt som en procentdel af den vejede gennemsnitlige cif-importværdi.
            
         
               (141)
            
            
               Skadestærsklen for »andre samarbejdsvillige producenter« og for »alle andre producenter« blev defineret på samme måde som dumpingmargenen i betragtning 45-47.
            
         8.2.   Midlertidige foranstaltninger
   
   
               (142)
            
            
               Der bør indføres midlertidig antidumpingtold på importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina, i overensstemmelse med reglen om den lavest mulige told i grundforordningens artikel 7, stk. 2. Kommissionen sammenlignede skadesmargenerne og dumpingmargenerne. Tolden bør fastsættes på niveauet for dumping- eller skadesmargenen, afhængigt af hvad der er lavest.
            
         
               (143)
            
            
               På grundlag af ovenstående bør de midlertidige antidumpingtoldsatser, udtrykt i procent af cif-prisen, Unionens grænse, ufortoldet, være som følger:
               
                           Virksomhed
                        
                        
                           Skadesmargen (%)
                        
                        
                           Dumpingmargen (%)
                        
                        
                           Midlertidig antidumpingtoldsats (%)
                        
                     
                           Yangzhou Chengde Steel Pipe Co., Ltd.
                        
                        
                           48,6
                        
                        
                           45,4
                        
                        
                           45,4
                        
                     
                           Hubei Xinyegang Special Tube Co., Ltd.
                        
                        
                           79,0
                        
                        
                           103,8
                        
                        
                           79,0
                        
                     
                           Yangzhou Lontrin Steel Tube Co., Ltd.
                        
                        
                           81,1
                        
                        
                           43,5
                        
                        
                           43,5
                        
                     
                           Hengyang Valin MPM Co., Ltd.
                        
                        
                           73,3
                        
                        
                           94,1
                        
                        
                           73,3
                        
                     
                           Andre samarbejdsvillige producenter
                        
                        
                           71,8
                        
                        
                           74,7
                        
                        
                           71,8
                        
                     
                           Alle andre producenter
                        
                        
                           81,1
                        
                        
                           103,8
                        
                        
                           81,1
                        
                     
         
               (144)
            
            
               De antidumpingtoldsatser for de enkelte virksomheder, der er anført i denne forordning, blev fastsat ud fra konklusionerne i undersøgelsen. De afspejler derfor den situation, der blev konstateret for disse virksomheder i forbindelse med undersøgelsen. Disse toldsatser finder udelukkende anvendelse på importen af den pågældende vare med oprindelse i det pågældende land, fremstillet af de nævnte retlige enheder. Importen af den pågældende vare, der er fremstillet af andre virksomheder, som ikke er udtrykkeligt nævnt i denne forordnings dispositive del, herunder enheder, der er forretningsmæssigt forbundet med de udtrykkeligt nævnte enheder, bør være omfattet af tolden for »alle andre virksomheder«. De bør ikke være underlagt nogen af de individuelle antidumpingtoldsatser.
            
         
               (145)
            
            
               En virksomhed kan anmode om, at disse individuelle antidumpingtoldsatser anvendes, hvis den efterfølgende ændrer navnet på sin enhed. Anmodningen skal rettes til Kommissionen (7). Anmodningen skal indeholde alle relevante oplysninger, som gør det muligt at dokumentere, at ændringen ikke påvirker virksomhedens ret til at drage fordel af den toldsats, som finder anvendelse på den. Hvis ændringen af virksomhedens navn ikke påvirker dens ret til at benytte den toldsats, der gælder for den, offentliggøres der en meddelelse om navneændringen i Den Europæiske Unions Tidende.
            
         
               (146)
            
            
               For at sikre en korrekt håndhævelse af antidumpingtolden bør antidumpingtolden for »alle andre virksomheder« ikke kun finde anvendelse på de ikke samarbejdsvillige eksporterende producenter i denne undersøgelse, men også på de producenter, der ikke eksporterede til Unionen i undersøgelsesperioden.
            
         9.   AFSLUTTENDE BESTEMMELSER
   
   
               (147)
            
            
               I overensstemmelse med god administrativ praksis vil Kommissionen opfordre de interesserede parter til at fremsætte skriftlige bemærkninger og/eller til at anmode om at blive hørt af Kommissionen og/eller høringskonsulenten i handelsprocedurer inden for den fastsatte tidsfrist.
            
         
               (148)
            
            
               Konklusionerne om indførelsen af en midlertidig told er foreløbige og kan ændres i undersøgelsens endelige fase —
            
         VEDTAGET DENNE FORORDNING:
   Artikel 1
   1.   Der indføres en midlertidig antidumpingtold på importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, i øjeblikket henhørende under KN-kode 7304 19 90, ex 7304 29 90, 7304 39 98 og 7304 59 99 (Taric-kode 7304299090) med oprindelse i Folkerepublikken Kina
   2.   Den midlertidige antidumpingtold fastsættes til følgende af nettoprisen frit Den Europæiske Unions grænse, ufortoldet, for den i stk. 1 omhandlede vare, der fremstilles af nedenstående virksomheder:
   
               Virksomhed
            
            
               Midlertidig antidumpingtoldsats (%)
            
            
               Taric-tillægskode
            
         
               Yangzhou Chengde Steel Pipe Co., Ltd
            
            
               45,4
            
            
               C171 
            
         
               Hubei Xinyegang Special Tube Co., Ltd
            
            
               79,0
            
            
               C172 
            
         
               Yangzhou Lontrin Steel Tube Co., Ltd
            
            
               43,5
            
            
               C173 
            
         
               Hengyang Valin MPM Co., Ltd
            
            
               73,3
            
            
               C174 
            
         
               Andre samarbejdsvillige producenter
            
            
               71,8
            
            
               C998 
            
         
               Alle andre producenter
            
            
               81,1
            
            
               C999 
            
         3.   Anvendelsen af de individuelle toldsatser, der er anført for virksomhederne i stk. 2, er betinget af, at der fremlægges en gyldig handelsfaktura for medlemsstaternes toldmyndigheder; handelsfakturaen skal indeholde en erklæring, der er dateret og underskrevet af én af de ansatte i den enhed, der har udstedt handelsfakturaen, med angivelse af den pågældendes navn og funktion og med følgende ordlyd: »Undertegnede bekræfter, at de(t/n) (mængde) af (den pågældende vare), der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric-tillægskode) i (det pågældende land). Jeg erklærer, at oplysningerne i denne faktura er fuldstændige og korrekte.« Hvis der ikke fremlægges en sådan faktura, anvendes toldsatsen for »alle andre virksomheder«.
   4.   Den i stk. 1 omhandlede vares overgang til fri omsætning i Unionen er betinget af, at der stilles sikkerhed svarende til den midlertidige told.
   5.   De relevante gældende bestemmelser vedrørende told finder anvendelse, medmindre andet er fastsat.
   Artikel 2
   1.   Senest 25 kalenderdage efter datoen for denne forordnings ikrafttræden kan interesserede parter:
   
               a)
            
            
               anmode om fremlæggelse af de vigtigste kendsgerninger og betragtninger, der ligger til grund for vedtagelsen af denne forordning
            
         
               b)
            
            
               sende deres skriftlige bemærkninger til Kommissionen og
            
         
               c)
            
            
               anmode om at blive hørt af Kommissionen og/eller høringskonsulenten i handelsprocedurer.
            
         2.   Senest 25 kalenderdage efter datoen for denne forordnings ikrafttrædelse kan de omhandlede parter i artikel 21, stk. 4, i forordning (EU) 2016/1036 fremsætte bemærkninger om anvendelsen af de midlertidige foranstaltninger.
   Artikel 3
   Denne forordning træder i kraft på dagen efter offentliggørelsen i Den Europæiske Unions Tidende.
   Artikel 1 i denne forordning anvendes i en periode på seks måneder.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. november 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  Den 20. juli 2016 blev Rådets forordning (EF) nr. 1225/2009 (EUT L 343 af 22.12.2009, s. 51) afløst af Europa-Parlamentets og Rådets forordning (EU) 2016/1036 (»grundforordningen«).
   
      (3)  Meddelelse om indledning af en antidumpingprocedure vedrørende importen af visse sømløse rør af jern (undtagen af støbejern) eller stål (undtagen af rustfrit stål), med cirkulært tværsnit, med udvendig diameter på over 406,4 mm, med oprindelse i Folkerepublikken Kina (EUT C 58 af 13.2.2016, s. 30).
   
      (4)  De nøjagtige data er fortrolige forretningsoplysninger.
   
      (5)  Denne metode blev accepteret af Retten i dennes dom af 16. december 2011, sag T-423/09, Dashiqiao mod Rådet, ECLI:EU:T:2011:764, præmis 34-50.
   
      (6)  Se eksempelvis Tenaris' årsberetning for 2015 (s. 6) (http://files.shareholder.com/downloads/ABEA-2RJSJD/2778630340x0x883802/F04AA233-024A-46AA-AC58-C420E4BADFCB/TS_Annual_Report_2015.pdf)
   
      (7)  Europa-Kommissionen, Generaldirektoratet for Handel, Direktorat H, Rue de la Loi/Wetstraat 170, 1040 Bruxelles/Brussel, BELGIEN.
   
      BILAG I
      Samarbejdsvillige eksporterende producenter i Folkerepublikken Kina, der ikke indgik i stikprøven:
      
                  Virksomhed
               
               
                  Taric-tillægskode
               
            
                  Zhejiang Gross Seamless Steel Tube Co., Ltd
               
               
                  C998 
               
            
                  Tianjin Pipe Manufacturing Co., Ltd
               
               
                  C998 
               
            
                  Shandong Luxing Steel Pipe Co., Ltd
               
               
                  C998 
               
            
                  Inner Mongolia Baotou Steel Union Co., Ltd
               
               
                  C998 
               
            
                  Wuxi SP. Steel Tube Manufacturing Co., Ltd
               
               
                  C998 
               
            
                  Zhangjiagang Tubes China Co., Ltd
               
               
                  C998 
               
            
                  TianJin TianGang Special Petroleum Pipe Manufacture Co., Ltd
               
               
                  C998 
               
            
                  Shandong Zhongzheng Steel Pipe Manufacturing Co., Ltd
               
               
                  C998